Hvitryggribb

Hvitryggribb (Gyps africanus) er en stor monotypisk åtselgribb i haukefamilien (Accipitridae). Arten er nært beslektet med bengalgribben (G. bengalensis), men regnes som endemisk for Afrika, der den er utbredt i habitater som består av åpen skog, savanner og stepper sør for Sahara, og den er fraværende bare i ekstrem ørken og tett skog. Arten inngår i slekten Gyps, som består av åtte arter.

Taksonomi 
Hvitryggribb og bengalgribb, som av og til også blir regnet som konspesifikke, blir av og til klassifisert i slekten Pseudogyps, fordi disse to artene skiller seg fra de andre artene i slekten Gyps gjennom å ha kun 12 styrefjær i stjerten, mot de andre artene 14 styrefjær.

Biologi 

Hvitryggribben har en kroppslengde på cirka  og veier typisk  (i snitt ). Vingespennet utgjør cirka .

Fjærdrakten er gråhvit og mørk brun på oversiden. Undersiden er nærmest skittenhvit. Halsen er relativt lang og tilnærmet sort ispedd lyse flekker og en hvit krans nederst. Hodet er lite, nærmest sort og utrustet med et kraftig, sort nebb. Vingene er brede og stjerten kort.

Inndeling 
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). HBW Alive bruker tribuset Gypini som synonym for Gypinae. Norske navn på artene følger Norsk navnekomité for fugl og er i henhold til Syvertsen et al. (2008). Eventuelle navn og beskrivelser i parentes er ikke offisielle.

 Accipitridae, haukefamilien
 Gypinae (Gypini), (åtselgribber)
 Sarcogyps
 S. calvus, rødhodegribb
 Trigonoceps
 T. occipitalis, hvithodegribb
 Aegypius
 A. monachus, munkegribb
 Torgos
 T. tracheliotos, øregribb
 Necrosyrtes
 N. monachus, hettegribb
 Gyps
 G. africanus, hvitryggribb (monotypisk)
 G. bengalensis, bengalgribb
 G. himalayensis, himalayagribb
 G. fulvus, gåsegribb
 G. rueppelli, skjellgribb
 G. coprotheres, kappgribb
 G. tenuirostris, teraigribb
 G. indicus, indiagribb

Referanser

Eksterne lenker 
 

Haukefugler
Gribber